Apocalipsa 2012” este o acţiune de război psihologic 
de Pavel Corut 

Globalizarea este un proces progresist, pozitiv şi 
conform cu legile de evoluţie ale Umanității terrane. In 
câteva secole, globalizarea va asigura unificarea paşnică a 
Omenirii, în jurul unui organ deliberativ central, cu rol de 
parlament mondial şi a unui guvern mondial cu activitate 
de orientare în toate domeniile vieţii umane: economie, 
ecologie, nivel de trai, politici demografice, cultura, ştiinţa 
etc. Astfel, pământenii vor intra într-o eră a convieţuirii 
paşnice, a progresului şi a civilizării depline. Deocamdată, 
globalizarea progresistă a făcut paşi timizi, prin 
globalizarea informaţiei pe Internet şi prin globalizarea 
sentimentelor pozitive ale tinerei generaţii care a depăşit 
vechile limitări rasiale, etnice şi statale. 

Din nefericire, indivizi răuvoitori şi retrograzi, uniţi 
în Ocultă globalist-regresiva, intenţionează să excludă 
globalizarea progresistă şi să-şi impună propriul imperiu 
mondial. Ocultă globalist-regresiva acţionează de mai mult 
timp, însă numai dezvăluirile unor ofiţeri de informaţii din 
diverse naţiuni, făcute în ultimele trei decenii, ne-au 
permis să-i cunoaştem structura şi planurile negative de 
viitor. Ocultă globalist-regresiva uneşte câteva zeci de mii 
de indivizi foarte bogaţi, care deţin deja mai mult de 50% 
din avuţia mondială şi acţionează cu tenacitate pentru 
concentrarea în continuare a marilor bogății ale Lumii în 
mâinile lor. Oculţii regresivi se situează deasupra 
naţiunilor şi statelor, impunându-şi propriile interese, prin 
membri şi agenţi infiltraţi în cele mai înalte niveluri de 
conducere statală şi internaţională. 

Pentru a-şi atinge scopurile hegemonice 
fundamentale, Ocultă globalist-regresiva apelează frecvent 
la acţiuni de război psihologic cu tematica economică, 
politica, militară sau religioasă. Practic, la ora actuală, 
Ocultă globalist-regresiva întreţine un război psihologic de 
nivel mondial, prin mai multe focare situate în diverse 
zone ale Terrei. Agresiunea psihologică mistica constituie 
una din componentele principale ale războiului psihologic 


mondial. [/i] Liderii Ocultei globalist-regresive contează că, 
în viitorul lor imperiu, majoritatea populaţiei va putea fi 
dominată şi manipulată prin diverse forme de misticism: 
religii tradiţionale sau nou înfiinţate, superstiții, magie, 
astrologie etc. [/i] Din această cauză, încă din faza actuală 
de agresiune psihologică, Ocultă globalist-regresiva acorda 
o atenţie deosebită tematicii mistice. Ea încurajează şi 
sponsorizează discret diverse culte şi secte religioase, ea 
răspândeşte cu insistenta magia şi astrologia în rândul 
populaţiei tinere, ea acționează insistent pentru 
intoxicarea şi manipularea mistică a populaţiei pământene. 

Structura agresorilor mistici oculți este completă. 
Comanditarii acestei agresiuni sunt liderii  Ocultei 
globalist-regresive. Programatorii acţiunilor psihologice 
agresive, cu caracter mistic, provin din rândul unor 
specialişti de elită în intoxicarea şi manipularea mistică: 
psihologi, neurologi, sociologi, economişti, foşti ofiţeri de 
informaţii, lideri religioşi. Câteva zeci de milioane de 
agenţi de intoxicare şi manipulare mistică, recrutaţi din 
rândul slujitorilor diverselor culte şi secte, a jurnaliştilor, a 
proprietarilor de mijloace de comunicare în masă, a unor 
pseudointelectuali şi a unor şarlatani mistici, acţionează 
deja la nivel mondial, sub conducerea organizatorilor 
oculţi. Ei răspândesc şi impun în creierele populaţiei-tinta 
variantele de intoxicare şi manipulare mistică elaborate de 
specialiştii organizatori. Tot ei sclavizează şi programează 
psihic persoane mai sugestionabile, cu ajutorul drogurilor 
şi hipnozei, în scop de a le folosi pentru răspândirea 
variantelor de intoxicare şi manipulare mistică, pe toate 
căile posibile: Internet, televiziune, presa scrisă, radio, 
cărţi şi reviste, viu grai. In fine, foarte multe persoane 
ignorante, dar dornice de afirmare ori de câştig material, 
se pun în slujba oculţilor regresivi, în calitate de idioţi utili. 
Aceştia răspândesc cu tenacitate variantele de intoxicare 
şi manipulare mistică, pe Internet sau prin cărţi şi reviste, 
ascunzându-şi identitatea sub pseudonime. Probabil, ştiu 
sau bănuie faptul că activitatea lor este condamnabilă. 
Încă din anii '70, specialiştii occidentali au propus 


conducerii ONU ca agresiunea psihologică de orice fel, 
inclusiv mistică, să fie incriminata la secţiunea crime 
împotriva Umanității. 

In ultimul timp,  Ocultă  globalist-regresiva a 
declanşat o nouă agresiune psihologică cu tematica 
mistică, Apocalipsa 2012. Variantele din această acţiune de 
intoxicare, înfricoşare şi manipulare, elaborate de 
programatorii oculti-regresivi, au fost puse în circulaţie pe 
diverse căi: Internet, materiale scrise (cărţi, reviste, 
articole de ziar), emisiuni de radio şi televiziune. Foarte 
mulți oameni din Europa şi de pe continentul american au 
luat cunoştinţă de variantele de intoxicare, înfricoşare şi 
manipulare, iar destui dintre ei au ajuns deja victime ale 
acestei agresiuni psihologice subtile. Din motive încă 
necunoscute, Ocultă globalist-regresiva a lansat aceasta 
agresiune numai asupra civilizației raționale euro- 
americane, omițând populația afro-asiatica. Mai multe 
false somități au fost atrase la agresiune, cu scop de a da 
un caracter aparent ştiinţific variantelor de intoxicare, 
înfricoşare şi manipulare mistică. De asemenea, mulţi 
pseudointelectuali sau an grenat în această acţiune, că 
agenţi, roboţi sau idioţi utili, din dorinţa de câştig material 
ori datorită ignoranței. 

Ocultă  globalist-regresiva urmăreşte să atingă 
următoarele scopuri, cu ajutorul agresiunii psihologice 
Apocalipsa 2012: 

— A. Ocultă globalist-regresiva contează că populaţia 
se va îngrozi de evenimentele prezentate în variantele lor 
de intoxicare-manipulare şi se va grăbi să-şi afle salvarea 
în misticism, îngroşând rândurile roboților mistici deja 
existenţi. 

— B.  Ocultă  globalist-regresiva spera ca 
evenimentele apocaliptice profeţite vor abate atenţia 
majorităţii populaţiei ţinta de la învăţătură, creaţie şi 
munca, de la supravegherea vigilentă a avuţiilor naţionale 
vizate de ea pentru jefuire şi de la alte acţiuni oculte 
condamnabile. 

— C. Apocalipsa 2012 urmăreşte să dezvolte 


aşteptările negative în creierele populaţiei-tinta. Aceste 
sentimente distructive, aşteptările negative, slăbesc şi 
îmbolnăvesc psihic persoanele mai puţin rezistente. 

— D. În fine, oculţii globalist-regresivi urmarsc că, 
prin aceasta agresiune psihologică, să dezvolte naivitatea, 
credulitatea şi ignoranta în populaţia-ţinta. 

Cum combatem aceasta agresiune psihologică cu 
caracter mistic, lansată de Ocultă globalist-regresiva? 
Simplu, amicii mei. Apelăm la informaţii ştiinţifice absolut 
sigure, la operaţiile gândirii corecte şi la bunul simţ, 
pentru a destrăma toate variantele de intoxicare 
informativă,  înfricoşare şi manipulare create de 
programatorii Ocultei globalist-regresive. Incepem? 

Iată principalele diversiuni din acțiunea Apocalipsa 
2012: 

1. Manipulatorii afirma despre civilizația maiasa 
următoarele variante de dezinformare, înfricoşare şi 
manipulare: 

— Pe o piramidă maya ar exista următoarea 
inscripție: Ne vom întâlni în ziua de 22 decembrie 2012. 
Aceasta ar dovedi că întreaga populație maiasa ar fi fost 
luată de extatereştri, pentru evoluție în alt loc din Univers. 
În realitate, nicio piramidă maiasa nu conține o astfel de 
inscripție. Populația maiasa nu a dispărut după cucerirea 
spaniolă. Circa 8 milioane de maiasi, din mai multe triburi, 
trăiesc şi acum, în Yucatán, Guatemala şi Honduras, 
păstrându-şi unele obiceiuri sălbatice de dinaintea 
Conquistei. 

— Celebrul calendar maya s-ar termina brusc, cu 
data de 22 decembrie 2012. În realitate, calendarul solar 
maias, mult perfecționat, pentru a respecta cu strictețe 
zilele de sacrificii oferite unui număr foarte mare de zei, 
nu s-a terminat niciodată, la majoritatea triburilor. In 
mediul rural de pe platourile Guatemalei, este folosit şi 
acum, de către bătrâni de numiți „preoții calendarului”. 
Calendarul ultimului trib maias liber, Itzá, s-a terminat la 
data de 14 martie 1697, dată la care trupe spaniole 
conduse de Martin de Ursua, guvernatorul Yucatánului, au 


ocupat capitala tribului, oraşul Tayasal. 

— Astronomii maiasi ar fi cunoscut precesia 
echinocţiilor, în 25.920 de ani, perioada denumită şi an 
cosmic, an ce s-ar încheia în 2012. În realitate, maiaşii n- 
au cunoscut zodiacul şi n-au marcat precesia echinocţiilor 
prin dreptul celor 13 constelații zodiacale (a 13-a este 
Ophiucus, însă este ascunsă de astrologi, deoarece le-ar 
strica toate formulele). Calendarul solar maias nu se preta 
la astrologie, deoarece era compus din 18 luni de câte 20 
de zile, plus o perioadă nefastă (uayeb) de 5, 25 zile. 
Calendarul venusian maias, de 260 de zile, închinat zeului 
Kukulkân, nu avea vreo utilitate practică. 

— Mai multe mituri maiase ar prezice că, la 22 
decembrie 2012, Pământul va ajunge într-un punct de 
aliniere cu centrul Galaxiei noastre. ln realitate, 
astronomii maiasi nu cunoşteau noțiunea de galaxie şi 
niciun mit de-al lor nu vorbeşte despre o astfel de aliniere. 
Din punct de vedere astronomic, putem uni oricând poziția 
Terrei cu centrul galactic, însă aceasta „aliniere” nu 
produce niciun efect asupra vieţii umane de pe planetă. În 
centrul galaxiei, se afla materie nevie arzândă, nicidecum 
o  Conştiințtă  Cosmică compatibilă cu  creierele 
pământenilor (un soi de Dumnezeu astral). Ideea sălbatică 
şi neadevărata a Universului viu şi conştient, compatibil cu 
creierele pământenilor, provine din mistica hindusă. 

— In 1952, arheologul Albeito Ruz a descoperit 
mormântul regelui maias Pacal, pe a cărui placă ar fi 
scrisă profeția că, în 2012, va fi sfârşitul Lumii (această 
profeție ar fi fost desluşita de vizionarul Jose Arguelles). În 
realitate, în 1951, arheologul mexican Albeito Ruz Lhullier 
efectua restaurarea Templului cu Inscripţii din Palenque. 
Cu această ocazie, a descoperit că, la circa 20 de metri 
adâncime, se afla un mormânt de rege, gardat de şase 
schelete. Placa de mormânt, grea de cinci tone, era 
acoperită cu mai multe glife maiase, care au fost descifrate 
şi făcute publice, în 1953. Acestea nu conţin nicio profeție 
despre sfârşitul Lumii, în 2012. De altfel, preoţii maiasi nu 
cunoşteau noţiunea de profeție şi nu aveau preocupări în 


acest sens. Ei erau convinşi că toate evenimentele se 
repeta, în cadrul unui ciclu de ani Preoţii practicau numai 
ghicitul unor evenimente apropiate, prin datul în bobi de 
fasole sau cacao, obicei încă păstrat de bătrânii maiasi din 
Guatemala. 

— Scheletul regelui Pacal ar fi cu 40 de ani mai tânăr 
decât ar indica vârsta înscrisa pe placa de mormânt, ar fi 
mai înalt decât maiaşii normali şi ar poseda un nas coroiat, 
de mari dimensiuni, total neobişnuit pentru specia umană. 
Aceasta ar indica faptul că Pacal ar fi fost răpit de 
extratereştri timp de 40 de ani, perioada în care nu a 
îmbătrânit. In realitate, din scrierile şi desenele maya, 
rezulta clar că maiaşii obişnuiau să-şi modifice diferite 
părţi din corp, cu scop „estetic”. Astfel, ei ţuguiau cutia 
craniană a copiilor prin presare între două scândurele, 
determinau copiii să privească cruciş prin atârnarea unei 
bile de ceară de o şuviţă de păr ce le cădea între ochi, îşi 
coroiau nasul prin îndopară nărilor cu diverse materii 
textile şi-şi alungeau urechile prin atârnarea unor greutăţi 
în lobii străpunşi, obicei întâlnit şi la multe triburi africane. 
Scheletul de la Palenque nu depăşeşte înălţimea obişnuită 
a maiaşilor din secolul 7 e.n., când a trăit Pacal. 

— Scrierea maiasa Popol Vuh, cu o vechime mare şi 
necunoscută, ar vorbi despre alte lumi dinaintea celei 
actuale, lume ce se va termina printr-un potop. În realitate, 
Popol Vuh sau Cartea obştii (popol-obste, vuh-carte) a fost 
scrisă după ocupaţia spaniolă din secolul 17 e.n., de un 
revoltat împotriva „vulturilor albi invadatori” şi nu 
cuprinde nimic din alegaţiile făcute de manipulatori. A fost 
tradusă integral şi poate fi consultată, pentru verificarea 
afirmațiilor mele. 

— Conform calendarului maias, a cincea lume s-ar 
termina în 1987, iar a şasea lume ar începe în 2012. 
Perioada dintre cele două lumi, numită apocalipsa sau 
revelaţie, ar servi, conform profeţiilor maya, cunoaşterii 
Adevărului. |n realitate, aşa cum rezultă din scrierile 
maiase Cartea lui Chilăm Balam şi Popol Vuh, maiaşii 
credeau că Lumea va evolua numai în patru ere: a piticilor, 


a fiinţelor dzolob, a poporului maya şi a unei armonii de 
convieţuire a tuturor popoarelor, cu înflorirea preferenţială 
a maiaşilor. Această credinţă nu s-a confirmat, prin 
distrugerea civilizaţiei maiase de către spanioli, în secolul 
17 e.n. Preoţii maiasi nu aveau noţiunea de Adevăr divin 
sau suprem. Ei divinizau câteva zeci de zei, în majoritate 
zoomorfi, cărora le aduceau sacrificii umane, pentru 
îmbunare. Nu aşteptau de la ei nicio revelaţie, ci numai 
ploaie, recolte bogate, lipsa de molime etc. 

— Maiaşii ar fi considerat că, la 21 decembrie 2012, 
Terra va intra definitiv în câmpul radiant al centurii 
fotonice ce înconjoară constelația Pleiadelor, constelație în 
care s-ar afla centrul galaxiei. În realitate, sălbaticii 
maiasi, aflaţi în orânduirea sclavagistă, nu aveau habar de 
noţiunile foton şi centura fotonică, noţiuni descoperite abia 
în secolul trecut. Pleiadele sau Cloşca cu pui sunt un roi de 
circa 120 de stele din constelația Taurus (nu o constelație 
distinctă!), situat la circa 350 de ani lumină de sistemul 
nostru solar. Cea mai luminoasă stea a acestui roi stelar 
este Alciona. Numărul mare de stele care îl alcătuiesc îi 
dau înfăţişarea de centură luminoasă. Cuvântul foton 
deriva de la grecescul phot care înseamnă lumina, iar 
fotonii sunt cuante de lumină în mişcare, cu viteza 
cunoscută (300.000 kilometri pe secundă). Lumina, ca 
orice radiaţie electromagnetică, nu are nicio influenţă 
asupra conştiinţei omeneşti şi a destinului omului; ea 
poate, cel mult, perturba superficial unele procese 
biologice. Nici vorbă că lumina Pleiadelor să fie Conştiinţa 
Cosmică sau Christica sugerată de manipulatori. 

— Maiaşii ar fi scris că, în 2012, vom depăşi 
tehnologia actuală (din 2008), vom depăşi cunoştinţele 
despre timp şi spaţiu, vom depăşi necesitatea banilor, vom 
trece rapid prin dimensiunea a patra şi vom intra în a 
cincea dimensiune. Terra şi sistemul solar se vor 
sincroniza cu galaxia şi întregul Univers, iar ADN-ul uman 
va fi perfecţionat, căpătând 12 spirale în loc de 2. Această 
variantă de manipulare este atât de gogonată, încât numai 
retardaţii mental o pot crede. În realitate, maiaşii nu 


cunoşteau noţiunea de tehnologie, nu foloseau nici măcar 
roata şi vedeau în archebuzele spaniole trăsnete zeieşti. 
Nicioinscrip ţie maiasa nu vorbeşte despre relaţia timp- 
spaţiu. Maiaşii nu cunoşteau banii, astfel ca „moneda” lor 
de schimb erau boabele de cacao. Maiaşii n-au imaginat 
măcar un Univers cu mai multe dimensiuni. Ei credeau în 
universul concret al porumbului din care trăiau, porumb 
din care zeii primordiali Cucumatz şi Tepeu ar fi creat 
primii oameni. Terra şi sistemul nostru solar sunt perfect 
sincronizate cu Universul, încă de la formare. În fine, 
sălbaticii maiasi, cu cunoştinţe medicale mai mult decât 
modeste, nu aveau habar de ADN şi nici n-au făcut vreo 
profeție în acest sens. Chiar şi acum, în timpul modern, cel 
puţin 95% din populaţia Lumii nu are habar ce înseamnă 
ADN şi cum se perfecţionează. 

Ce concluzii tragem din variantele de manipulare 
bazate pe pretinse profeţii maiase? Maiaşii, un popor 
sălbatic, crud şi ignorant, n-au profeţit nimic pentru viitor, 
ci şi-au văzut de politeismul şi zoolatria lor. Obsesia lor 
pentru măsurarea exactă a timpului era determinată de 
teama lor de a nu supăra multitudinea de zei care aşteptau 
sacrificii de sânge aproape în fiecare zi; maiaşii trebuiau să 
ştie exact ziua în care să facă decapitări, smulgeri de inimi 
sau aruncări în puțuri a celor jertfiți pentru îmbunarea 
zeilor imaginaţi de ei. 

Cine doreşte să verifice informaţiile despre maiasi 
poate consulta Codexul Dresau, Cartea lui Chilăm Bălani, 
Popol Vuh, volumul Relatări despre Yucatán de Fray Diego 
de Landa, The rise and Fall of Maya Civilization de John 
Eric S. Thompson, World of the Maya de Victor W. von 
Hagen, Maiaşii de Horia Matei. Astfel, veţi scăpa de otrava 
intoxicării cu informaţii false şi de manipularea către 
credinţe eronate. 

2. O altă variantă de manipulare susţine că potrivit 
tradiţiei kalachakra, la 960 de ani după revelarea 
învăţăturii secrete din Tibet (din anul 1027), va urma o 
perioadă de 25 de ani de frământări, care va culmina cu 
sfârşitul timpului. Desigur, suma cifrelor din varianta de 


manipulare ne dă anul 2012. În realitate, kalachakra este 
de origine  hindo-vedica, nu tibetana şi reprezintă 
concepţia vedică ciclică de evoluţie a Lumii, concepţie cu o 
durată mult mai mare decât cei 25.920 de ani ai anului 
cosmic inventat de mistici. Erele din „roată timpului”, 
imaginate de hinduşi, sunt următoarele: kritayuga sau 
vârsta de aur, de 1.728.000 ani, în care domneşte zeul 
justiţiei şi al datoriei; tretayuga sau vârsta de argint, de 
1.295.000 ani, în care virtuțile încep să decadă; 
dvaparayuga sau vârsta de bronz, de 864.000 de ani, era în 
care oamenii, influenţaţi de zeul jocului de zaruri, 
Dvapara, devin mincinoşi şi certăreţi; kaliyuga sau vârsta 
de fier, de 432.000 de ani, a început la data de 18 februarie 
3102 î.e.n. Simbolizata de zeiţă neagră Kali, ea este o 
perioadă a răutăţii, războaielor, catastrofelor şi suferinţei. 
După cum vedem, „roata timpului” nu confirmă apocalipsa 
din 2012. 

În al doilea rând, tibetanii n-au primit prin revelaţie 
niciun fel de secrete divine, nici în 1027, nici ulterior. Ei au 
fost şi au rămas un popor sălbatic şi incult, aşa cum l-aţi 
văzut în filmul american Doi ani în Tibet. Scriitorul german 
Fritz Rudolf descrie ignoranta, sălbăticia, idolatria şi 
corupţia din lamaseriile tibetane, în cartea Vârfuri fără zei. 
Poveştile despre „sacralitatea” Tibetului şi a tărâmului 
„pur” Shambala mai pot păcăli doar ignoranţii, la secolul 
trecut, soţii Nicolai şi Elena Roerich, mari mistici, au dus 
guvernului sovietic (lui Lenin) o scrisoare prin care 
„înţelepţii din Shambala” îi felicitau pentru revoluţia 
bolşevică. Prin 1993, scriitorul Ion Țugui a lansat cartea 
Șapte ani apocaliptici, pe baza „mărturiilor” unui pretins 
vizitator al Shambalei, care-şi zicea contele încăpuciato. 
Nimic din ce au profeţit încăpuciato şi Ţugui nu s-a 
adeverit. Tibetul nu ascunde niciun fel de secrete divine, ci 
numai ignoranţa şi sălbăticie. 

3. Manipulatorii afirma că, în 2012, se va sfârşi 
timpul. În scopul convingerii ignoranţilor, ei folosesc şi un 
argument pseudoştiinţific: creşterea frecvenţei vibratorii a 
Terrei ar face ca 24 de ore să însemne, în prezent, numai 


16 ore, iar, în 2012, numai zero ore, deci, sfârşitul 
timpului. În realitate, timpul este o convenţie omenească 
folosită pentru a stabili ordinea cronologică a 
evenimentelor. El se poate măsura funcţie de orice reper 
dorim. Noi îl măsurăm funcţie de două fenomene 
astronomice sigure, rotația Pământului în jurul axei sale, în 
24 de ore (ziua) şi mişcarea de revoluţie a Terrei în jurul 
Soarelui, în timp de 365, 25 zile (un an). Restul unităţilor 
de timp sunt pur artificiale. Timpul nu se dilată, nu se 
contractă, nici nu se termină decât dacă ne imaginăm noi. 
Il putem măsura de la diverse limite din trecut, trăind cu 
toţii deodată, probă că timpul nu este material şi 
penetrabil. Evreii îl măsoară de la „facerea Lumii”, 
eveniment plasat în anul 3700 î.e.n. Creştinii îl măsoară de 
la presupusa data de naştere a lui Jeshua - lisus Hristos. 
Islamicii îl măsoară de la Hegira (16 iulie 620 e.n.), adică, 
de la fugă profetului Muhamad de la Meca la Medina. 
Budiştii măsoară timpul de la iluminarea lui Buddha etc. 
Toţi trăim însă deodată, probă că timpul nu poate fi găurit 
cu vortexuri, pentru a circula în trecut sau în viitor, ca în 
filmele SF americane. În trecut, putem călători cu 
retrocogniţia, amintirea, imaginaţia şi informaţiile oferite 
de ştiinţele care studiază acest timp (geologia, astrofizica, 
arheologia etc). În viitor, putem călători cu imaginaţia, 
premoniţia, precogniţia şi planificări conştiente. 

In concluzie, în 2012, nu se va sfârşi timpul. 

4. Manipulatorii susţin că, în 2012, numai cei care 
vor avea o spiritualitate ridicată vor putea păşi în 
următoarea dimensiune, a patra, în era Vărsătorului. 
Desigur, pentru spiritualizare, ei sugerează credinţe şi 
comportări mistice. In realitate, spiritualitatea umană 
înseamnă cunoaşterea perfect ştiinţifică a Lumii în care 
trăim, creaţie permanentă de bunuri materiale şi de valori 
spirituale utile oamenilor, o perfectă moralitate în familie, 
societate şi faţă de natură. În al doilea rând, noi, 
pământenii, am fost creaţi să evoluăm în spaţiul cu trei 
dimensiuni şi aşa vom rămâne cât timp va dăinui Terra (4, 
5 miliarde de ani). Universul pluridimensional e o ipoteză 


de studiu a savanților şi nimic mai mult. În fine, credinţa în 
Dumnezeul Adevărat nu ne obliga să ne înregimentam în 
nicio religie închinătoare la zei. Fiţi liniştiţi, în 2012, nu 
veţi păţi nimic! 

5. Următoarea varianta manipulatorie susţine că, la 
întâlnirea centurii fotonice din Pleiade, organismele 
noastre vor suferi transformări radicale, devenind 
luminoase. În realitate, dacă bombardam un organism 
uman cu fotoni, acesta nu-şi schimba compoziţia şi 
organizarea. El rămâne aşa cum îl ştim, adică, format 
dintr-un trup de materie grosieră, condus de inconştient şi 
conştiinţa şi dintr-un corp invizibil (aura, biopsihocâmp) 
condus de  Hiperconştiinţă. Corpul invizibil şi 
hiperconştiinţa formează împreună suflul vital nemuritor 
sau sufletul nemuritor al omului. Deci, nu vă speriaţi nici 
de această variantă de manipulare! Nemurirea oamenilor 
normali este asigurată şi probata ştiinţific, mai ales prin 
studiul cazurilor de moarte clinică şi prin regresie 
hipnotică. 

6.  Manipulatorii afirma că inversarea polilor 
magnetici ai Terrei ne va produce mari tulburări şi moarte. 
In realitate, inversarea polilor magnetici e un fenomen 
terestru normal, la care oamenii, animalele şi vegetalele s- 
au adaptat ori de câte ori s-a produs. Puteţi verifica 
această situaţie, dormind câteva nopţi cu capul către nord, 
apoi, cu capul către sud. Nu vi se va întâmpla nimic. 
Posibilă schimbare a polilor magnetici ai Terrei, în 
următoarele decenii, nu va afecta viaţa omenească grav şi 
pentru lung timp. 

7. Manipulatorii vor să vă păcălească cu imaginea 
unui Univers limitat viu şi conştient, cam ca în miturile 
hinduse. In realitate, Universul e etern, infinit, nelimitat, 
format din materie vie şi nevie. Materia nevie (stele-sori, 
planete, sateliți etc.) susţine viaţa vie inferioară (vegetale 
şi animale) şi superioară (oamenii şi fiinţele raţionale din 
alte lumi universale). Numai fiinţele superioare poseda 
rațiune propriu-zisă; animalele şi vegetalele au rudimente 
de conştiinţă şi instincte. In centrul galaxiei noastre, arde 


o stea puternică  (Alciona), lipsită de Conştiinţă Cosmică 
sau Hristica imaginată de mistici. Nu de acolo primim noi 
informaţiile  civilizatoare, ci chiar din atmosfera 
pământeană. Da, o Hiperconştiinţa divină ne inspiră, ne 
ajută şi ne ocroteşte mereu chiar din atmosfera planetei 
noastre. Nu ştim mai mult despre aceasta Hiperconştiinţa. 
Ştim doar că ne asigura evoluţia, prin perfecţionarea 
cunoaşterii ştiinţifice şi a creaţiei umane, precum şi prin 
impunerea unei comportări morale foarte severe. 

În concluzie, în anul 2012, nu se va întâmpla nimic 
deosebit pe Terra. Pământenii îşi vor vedea liniştiţi de 
problemele lor iar manipulatorii oculţi regresivi vor încasa 
un eşec cu acţiunea lor agresiv-psihologica numită 
Apocalipsa 2012. Păstraţi această carte, pentru a vă 
aminti, în ziua de 22 decembrie 2012, că v-am spus 
adevărul! La fel am procedat în 1993, când Ion [ugui 
speriase lumea cu Șapte ani apocaliptici. Am demontat 
„profeţia” lui în romanul Balada Lupului Alb, roman pe 
care îl puteţi citi comparativ cu cartea lui Ion [ugui, 
pentru a vă lămuri pe deplin. 


